laion/Wikipedia-Exotic huggingface dataset:
וולוטה

ווֹלוּטה (יש המתרגמים לעברית "לוליין") היא מוטיב קישוטי דמוי ספירלה הנפוץ באדריכלות קלאסית ובסגנונות אדריכלות ועיצוב שונים. המונח עצמו קשור לכותרת העמוד האיוני אך וולוטה הייתה אלמנט קישוטי בעמודים עתיקים יותר ומאפיינת עיצובים שונים נוספים. מקור השם הוא במילה הלטינית "voluta" שפירושו "מגילה" וזאת משום צורתו ה"מגולגלת" של הקישוט. העיצוב שמקורו בכותרות עמודים, תוכנן לתת תחושה של עמוד המחזיק בעדינות את העומס מעליו ומתגלגל נוכח המשקל. יש גם הרואים בו דמיון לקרניים של טלה. כותרות בעלות וולוטות היו קיימות בארמונות ומקדשים חיתים והיו נפוצים בסגנונות בנייה קדומים של הסהר הפורה. אדריכלות יוון העתיקה זיקקה את סגנון הכותרת והגדירה את מידותיה ויחסי הרכיבים בה מעובי התבליט ועד רדיוס הספירלה. הסדר האיוני, שמקורו באיוניה, השתמש בזוג וולוטות בכותרות ומאוחר יותר הסדר המשולב כלל ארבע וולוטות המשולבות בתבליטי עלים בסגנון קורינתי. מלבד מופע בכותרות עמודים, וולוטות בסדרי גודל אחרים קיימים גם במבנים רבים כאלמנטים קישוטיים בגג ובסיומת של מעקות או פתחים. האלמנט נפוץ בעיקר באדריכלות הבארוק ובאופן כמעט מוגזם בסגנון הרוקוקו שאת שמו קיבל על שם צורות דמויות הקונכיות המאפיינות אותו. הוולוטות סיפקו השראה גם לעיצובים של רהיטים שונים ואף כלי נגינה כסיומת אסתטית של חלקים שונים באובייקט. בעיצוב המונח אינו נקרא וולוטה אלא קיימים שמות אחרים (כגון "צמרת" לכלי מיתר) אך מקורו הוא בוולוטות האדריכליות. מדיה וקבצים בנושא וולוטה בוויקישיתוף
תריסר החוליות

תריסר החוליות או תריסר הנידאנות, הן חלק ממחזור החיים (סמסרה) על פי האמונה הבודהיסטית. שתים עשרה החוליות של מעגל החיים הן הבסיס לפראטיטיה-סמוטפאדה, והן מהוות את היישום השני של תהליך התלות הדדית ושל ההתהוות המותנית. כל חוליה בתורה באה לביטוי רק אחרי שהחוליה הקודמת מתעוררת לפעולה, בגלגל מתמיד, וכולן יחד מותנות בבורות. מתוך רעיון הנידאנה (נידאנה בפאלי יכולה להיות מוצא, מקור, גורם, יסוד, בסיס, סיבה, תכלית, מטרה) ניתן להסיק כי אי אפשר להתנער מהעבר ואי אפשר לצפות לעתיד מושלם ונצחי. הגלגל ממשיך להסתובב ולכן לעד יסבול האדם מדוקהה. החוליות מיוצגות על ידי תריסר דמויות מסורתיות וממוקמות על צידו החיצוני של גלגל החיים: עיוור – ייצוג האוידיה (בורות או בערות), הסיבה העיקרית לדוקהה. זהו הבסיס להבנת ארבע האמיתות האצילות, שלושת סימני הקיום, חמשת המצרפים סקנדה, קארמה ופראטיטיה-סמוטפאדה. קדר – ייצוג הסנקהארה, הפעולות הנעשות במצב הבורות. ויגנאנה, מודעות, הכרה נמהרופה, שם (נמה) וצורה (רופה) סדאיטאנה, ששת החושים, ראיה, שמיעה, ריח, טעם, מישוש וכתוספת לחמשת החושים המוכרים הבודהיזם כולל גם את החשיבה כחוש. פאסה או ספרסה, הקשר בין החוש לבין יוצר הגירוי (בין בושם לחוש הריח, בין מנגינת החליל לחוש השמיעה, בין שקיעה לחוש הראיה). ודאנה, איכות התחושה, האם נעים, לא נעים או תחושה נייטרלית. (שתיית כוס מים צוננים בקיץ - תחושה נעימה, אותה כוס מים שנשפכת על האדם - תחושה לא נעימה, לשבת ליד אגם מים - נייטרלי. טנהא או טרסנה, תשוקה, תאוה. הסיבה לסבל. אופדנה, התקשרות מכל סוג, לאדם, לחפץ, לחיית מחמד, לתחושה, לחיים עצמם, לאמונה, לאידיאל, לרעיון. בהוה, תהליך של שינוי, הצעדים הננקטים על מנת ליצור מחדש תשוקה (טנהא). ג'אטי, לידה. ג'אמהראנה, הזדקנות ומוות, כל אשר נברא סופו למות. אדם שמגיע לנירוואנה מצליח לצאת מגלגל החיים וזאת על ידי מעבר דרך תריסר חוליות חיוביות: סבל אמונה תענוג התרוממות הנפש שקט נפשי אושר התמקדות מודעות (היכולת להבין את הדברים כפי שהם) פרישות שוויון נפש (קור רוח) חופש (חירות) אבהידהמה שלושת סימני הקיום ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
נקודה חמה (אינטרנט)

נקודה חמה (Hotspot) היא מתחם או אזור בו קיימות נקודות גישה אלקטרוניות ומתאפשרת גישה לחיבור אלחוטי לאינטרנט, באמצעות מחשב נייד, מחשב כף יד, טלפון חכם, מחשב רכב או כל מחשב המצויד בכרטיס רשת אלחוטי. נקודות חמות נמצאות לרוב באזורים ציבוריים, כגון בתי מלון, בתי קפה, ספריות, שדות תעופה, כנסים ואירועים, תחנות רכבת, קניונים מסחריים ועוד. כיום גם מכשירי טלפון חכמים ואף מחשבי רכב מצוידים ב SIM עם גישה לאינטרנט, ומצד שני במקלט/משדר WiFi ולכן יכולים להפוך להיות נקודה חמה פרטית עבור מכשירים אחרים בסביבתם. לדוגמה: אם ברשותך טלפון חכם ומחשב נייד, ניתן להפעיל בטלפון החכם נקודה וחמה ולהתחבר אליה מהמחשב הנייד כדי לספק גישה לאינטרנט עבור המחשב הנייד. המידע מועבר בתקשורת אלחוטית בתדרי רדיו בין הכרטיס האלחוטי המצוי במחשבים לנקודות הגישה המבוססות על שידור דו כיווני, על פי תקני 802.11. נקודות גישה של נקודות חמות מאפשרות אימות נתונים ותשלום באמצעות פורטל פנימי הנכלל בהן. לעיתים מסופק השירות בחינם. בישראל העיר הראשונה שרושתה בנקודות חמות הייתה ירושלים (ב־20 באוקטובר 2004), ובעקבותיה רושתה גם תל אביב. באפריל 2005 נמצאו בישראל, על פי נתוני חברת מפה, 309 נקודות גישה. מדיה וקבצים בנושא נקודה חמה בוויקישיתוף רוני שני, מדריך: איך מתחברים לנקודה חמה אלחוטית?, באתר ynet, 21 באוקטובר 2005 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קונסטנטין מלך סקוטלנד

האם התכוונתם ל... קונסטנטין הראשון, מלך סקוטלנד – מלך סקוטלנד והפיקטים (863-877) קונסטנטין השני, מלך סקוטלנד – (900-943) ממלכי סקוטלנד קונסטנטין השלישי, מלך סקוטלנד – (995-997) ממלכי סקוטלנד
טרק (נהר)

נהר טרק (ברוסית: Те́рек, באווארית: Терек, בגאורגית: თერგი, תֶרגי) הוא אחד הנהרות הגדולים בצפון הקווקז. הנהר זורם מגאורגיה לרוסיה עד לים הכספי. מוצא הנהר הוא מקרחון על הר קזבק בגובה 5,037 מטר מעל פני הים, שזורם במדרונות ההר צפונה למעבר דריאל שבגבול עם רוסיה. הוא עובר בדרכו את צפון אוסטיה, העיר ולדיקווקז והעיר מוזדוק (Моздо́к). לאחר מכן הוא פונה מזרחה ועובר בצ'צ'ניה ובדאגסטן לפני שהוא מתפצל לשניים הנשפכים לים הכספי. מתחת לעיר קיזליאר (Кизля́р) הוא יוצר דלתה ביצתית ברוחב של כ-100 ק"מ (62 מייל). הנהרות העיקריים הנשפכים אליו הם: נהר ארדון (Ардон), נהר פיגדון (Фиагдон), נהר מלקה (Малка) ונהר סונז'ה (Сунжа). הנהר מהווה נכס טבעי חשוב של האזור, והוא משמש להשקיה ולהפעלת תחנת כוח הידרואלקטרית. המשרד לאיכות הסביבה של צפון אוסטיה השיק יוזמה לכלול את הפרויקט הפדרלי "שיפור של אגן נהר טרק" בפרויקט הלאומי "אקולוגיה". היוזמה של משרד משאבי הטבע נתמך באופן פעיל על ידי משרד הפדרציה הרוסית עבור צפון הקווקז, משרד משאבי טבע ואקולוגיה של הפדרציה הרוסית, והמינהל של הסוכנות הפדרלית לדיג. מדיה וקבצים בנושא טרק בוויקישיתוף טרק, באתר אנציקלופדיה בריטניקה (באנגלית) НОВОСТИ, Проект по оздоровлению Терека включат в федеральную программу ערך זה הוא קצרמר בנושא נהרות ונחלים ובנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
שמורת הר אביטל

שְׁמוּרַת הַר אֲבִיטַל נמצאת דרומית־מזרחית לקיבוץ מרום גולן. מקור שם השמורה הוא בהר אביטל הסמוך אליה ועקב כמות הטל הגדולה המתעבה לטיפות מים על הקרקע והצמחים – כ־60 מילימטרים בשנה.[דרוש מקור] בשמורה שריד של הר געש מעל בקעת קוניטרה, בגובה של כ־240 מטרים מעל פני הקרקע. מגובה זה ניתן לצפות לכל הכיוונים. במרכז ההר לוע בקוטר של 1,300 מטרים, ובתחתיתו שני הרי געש קטנים בגובה של כ־7 מטרים מעל לסביבה. על מורדות ההר חורש טבעי כולל אגס סורי, קבוצות סבוכות של אוג הבורסקאים, אלה אטלנטית, אלון התבור, אלון התולע, אלון מצוי, אשחר ארצישראלי, לבנה רפואי, עוזרר חד-גלעיני, שזיף הדב, שקד קטן-עלים. בתת החורש ניתן לראות את גביעונית הלבנון ובנוסף ישנם שיחים כגון ורד הכלב, פטל לביד ומיני עשבוניים כגון סחלבן החורש, צבעוני ההרים ורקפת יוונית. עמנואל הראובני, קום התהלך בארץ. שמורת הר אביטל - מתוך אתר הטיולים "טבע ונופים בישראל".
גם הוא באצילים

"גם הוא באצילים" (בצרפתית: Le Bourgeois gentilhomme) היא קומדיית בלט למוזיקה של ז'אן-בטיסט לולי מאת המחזאי הצרפתי מולייר. מולייר חיבר כמה וכמה קומדיות בלט, יצירות קלילות ומשעשעות ששילבו מוזיקה ומחול ושימשו בידור למלך ולבני המעמדות הגבוהים, אולם "גם הוא באצילים" נחשבת למוכרת ביותר. הצגת הבכורה התקיימה ב-14 באוקטובר 1670 בארמון שמבור, ונכחו בה המלך לואי ה-14 ואנשיו. המוזיקה למחזה חוברה בידי לולי שגם שיחק את הכהן הטורקי במערכה החמישית. הדיפלומט לורן ד'ארבייה, שנחשב למומחה ללבנט, שימש כיועץ בהעמדת "הטקס הטורקי". המחזה תורגם לעברית על ידי נתן אלתרמן ועל ידי נסים אלוני וגם הועלה בארץ מספר פעמים. מר ז'ורדן המסורבל והטיפש להוט להיות כאחד האצילים ולקנות לו שם ומעמד. כדי להגשים את שאיפתו זו עליו להרחיב את השכלתו, ללבוש בגדים שבאופנה וללמוד גינוני אצולה. לשם כך הוא מביא לביתו מורים המלמדים אותו מוזיקה, מחול, סיף ופילוסופיה, ומזמין בגדי פאר אצל החייט. בתו של מר ז'ורדן, לוסיל, אוהבת בחור פשוט בשם קליאונט, אולם ז'ורדן אינו מתיר לה להינשא לו ושואף להשיא אותה לבן אצולה. קליאונט ומשרתו קוביל לא אומרים נואש ורוקמים תחבולה משעשעת: השניים מתחפשים לנסיך עות'מאני ומתורגמנו, באים אל מר ז'ורדן ומספרים לו על רצונו של הנסיך לשאת לאישה את לוסיל בתו. מר ז'ורדן נותן כמובן את ברכתו לנישואים אלה, כיוון שלא יכול לצפות לבעל בעל ייחוס רם יותר מזה לבתו. הזוג המאושר מתחתן, וקליאונט וקוביל מטבילים את מר ז'ורדן בטקס היתולי, הנאמר כולו בג'יבריש טורקי, למממושי - תואר אצולה עות'מאני שאינו אלא פרי דמיונם. מילות המחזה (צרפתית) על התרגום של נתן אלתרמן למחזה "גם הוא באצילים" באתר נתן אלתרמן גם הוא באצילים, באתר אנציקלופדיה בריטניקה (באנגלית)
פרס הפוטבול ליג

פרס הפוטבול ליג האנגלית (באנגלית: English Football League Trophy, או בקיצור EFL Trophy) הוא שמה הכללי של תחרות כדורגל באנגליה המיועדת לקבוצות משתי הליגות הנמוכות של הפוטבול ליג. לעיתים השתתפו גם הקבוצות המובילות מהנשיונל ליג, הליגה החמישית. שמה המקורי של התחרות היה גביע המועדונים העמיתים, שם שחלף זמנו מכיוון שכיום לא קיימת עוד ההבחנה בין מועדונים עמיתים לבין חברים מלאים בפוטבול ליג. שמה הרשמי של התחרות משתנה מעת לעת בהתאם לספונסר התחרות, וכיום היא נקראת גביע בריסטול סטריט מוטורס, החל מ-2023. שבעה מועדונים חולקים בתחרות שתי זכיות כל אחת, ובריסטול סיטי היא היחידה שזכתה בו שלוש פעמים. קרלייל יונייטד הגיעו למספר הרב ביותר של משחקי גמר, כאשר זכו פעם אחת ב-1997, אך הפסידו שלוש פעמים ב-1995, 2003 ו-2006. במתכונתו הנוכחית משוחק הטורניר בין קבוצות מהפוטבול ליג הראשונה והפוטבול ליג השנייה (הרמות השלישית והרביעית בכדורגל האנגלי, אחרי הפרמייר ליג והפוטבול ליג צ'מפיונשיפ). החל מעונת 2006/2007 מתקיימת התחרות במבנה נוק-אאוט לפי ארבעה אזורים. משחק הגמר מתקיים בדרך כלל באצטדיון ומבלי, אך בשנים 2001–2006 נערך באצטדיון המילניום בקארדיף, עקב השיפוץ בוומבלי, וב-1984 התקיים הגמר בקינגסטון על ההול עקב מצב דשא רעוע בוומבלי. התחרות לקבוצות מהדרגים השלישי והרביעי החלה בעונת 1983/1984. לפני כן, היו מספר ניסיונות למלא את הפער שנוצר בעקבות ביטול גביע טקסקו/הגביע האנגלו-סקוטי ב-1981. התחרות הזמנית נודעה בשם פרס בית הפוטבול ליג, ובה זכו גרימסבי טאון ב-1982 ומילוול ב-1983. נעשו מספר ניסיונות לפתרון בעיית צמצומן של 48 הקבוצות בשתי הליגות למספר שמהווה חזקה של שתיים, לצורך קיום תחרות בשיטת נוק-אאוט. לעיתים קרובות שוחק השלב הראשון של התחרות בבתים של 3 קבוצות; במקרים אחרים המועדונים הבכירים היו מדלגים על השלב הראשון. שיתופן של 8 או 12 קבוצות מליגת החובבנים לא פתרה את הבעיה, והעונה 16 קבוצות יחלו את התחרות מהשלב השני, בעוד ש-32 האחרות יחלו את השלב הראשון בארבעה אזורים. כיום התחרות לא נחשבת לראשונה במעלה וקבוצות רבות מעדיפות לשחק עם הרכבים בינוניים, בעיקר בשלבי התחרות הראשונים. האוהדים מתייחסים לתחרות בשוויון נפש גם כן, וכך תפוסת הקהל בתחרות נמוכה בהרבה מהמקובל בתחרות כדורגל מקצועני. 1983 – 1984: גביע המועדונים העמיתים (ללא ספונסר) 1984 – 1987: פרס "פרייט רובר" (Freight Rover) 1987 – 1989: פרס "שרפה ואן" (Sherpa Van) 1989 – 1991: גביע "ליילנד דאף" (Leyland DAF) 1991 – 1994: פרס "אוטוגלאס" (Autoglass) 1994 – 2000: מגן "אוטו וינדסקרינס" (Auto Windscreens) 2000 – 2006: פרס "LDV ואנים" (LDV Vans) 2006 (משחק הגמר בלבד): פרס הפוטבול ליג 2007 – 2016: פרס "צבעי ג'ונסטון" (Johnstone's Paint) 2016 – 2019: פרס "צ'קטרייד" (Checkatrade) 2019 – 2020: פרס "ליסינג.קום" (Leasing.com) 2020 – כיום: פרס "פאפא ג'ונס" (Papa John's) גביע טקסקו (1971 - 1975) הגביע האנגלו-סקוטי (1976 - 1981) פרס בית הפוטבול ליג (1982 - 1983) מדיה וקבצים בנושא פרס הפוטבול ליג בוויקישיתוף אתר האינטרנט הרשמי של פרס הפוטבול ליג
פרנק ברידג'

פרנק ברידג' (באנגלית: Frank Bridge;‏ 26 בפברואר 1879 - 10 בינואר 1941) היה מלחין, ויולן ומנצח בריטי. ברידג' נולד בעיר ברייטון. אביו היה מוזיקאי ומנצח על תזמורות תיאטראות וממנו למד נגינה בכינור. בשנת 1896, בגיל 17, נתקבל לקולג' המלכותי למוזיקה בלונדון. הוא למד שם כינור ופסנתר וסיים את לימודיו בהצטיינות. באותה תקופה החל לכתוב מוזיקה, בעיקר מוזיקה קאמרית לכלי מיתר והתפרנס ככנר וויולן בהרכבים שונים וכמנצח. יצירותיו הבולטות באותה תקופה הן הפואמה לתזמורת הים (1911) ושישיה לכלי קשת (1912). הוא גם כתב מספר יצירות למקלה למילים של מארי אליזבת קולרידג' ברידג' היה פציפיסט והביע את דעותיו בתקופת מלחמת העולם הראשונה. לאחר המלחמה חלה ירידה בהצלחת יצירותיו והוא פנה יותר לשטח של לימוד קומפוזיציה. אחד מתלמידיו היה בנג'מין בריטן. ברידג' חשוך הילדים פיתח עם בריטן יחסים מיוחדים וראה בו כבן מאומץ. בריטן גמל לו בכך שבשנת 1937 הלחין את יצירתו וריאציות על נושא מאת פרנק ברידג' אופוס 10. הנושא נלקח מתוך האידיליה השנייה מיצירתו של ברידג' שלוש אידיליות לרביעית כלי מיתר (1906). בריטן גם הפך לפציפיסט מושבע בהשפעתו של ברידג'. בשנת 1922 הכיר ברידג' את אליזבת ספארג קוליג', אמריקאית עשירה ותומכת אמנים. בעזרתה הכספית התפנה להלחנה וערך מספר מסעות קונצרטים בארצות הברית. בשנת 1941 נפטר לפתע מהתקף לב ולא הספיק לסיים את יצירתו האחרונה אלגרו מודראטו לתזמורת כלי קשת. לאחר מותו נשכחו רוב יצירותיו ולהנצחתו הוקמה קרן פרנק ברידג' השוקדת על פרסום יצירותיו. כמו כן, לאחר מותו הצ'לן ג'וליאן לויד ובר גילה בארכיון הקולג' המלכותי בלונדון, יצירה לא ידועה של ברידג' - סקרצטו לצ'לו ופסנתר [דרוש מקור]. מדיה וקבצים בנושא פרנק ברידג' בוויקישיתוף אתר האינטרנט הרשמי של פרנק ברידג' פרנק ברידג', באתר ספוטיפיי פרנק ברידג', באתר AllMusic (באנגלית) פרנק ברידג', באתר MusicBrainz (באנגלית) פרנק ברידג', באתר Discogs (באנגלית) פרנק ברידג', באתר Songkick (באנגלית) סקרצטו לצ'לו ופסנתר של פרנק ברידג', סרטון באתר יוטיוב פרנק ברידג', באתר אנציקלופדיה בריטניקה (באנגלית) פרנק ברידג', באתר "Find a Grave" (באנגלית)
מוסד

האם התכוונתם ל... המוסד – כינויו המקוצר של המוסד למודיעין ולתפקידים מיוחדים, ארגון הביון החיצוני של ישראל מיסוד – פרקטיקה חברתית החוזרת על עצמה ארגון – תת-חברה אנושית הפועלת לשם הגשמת מטרה משותפת המוסד (פירושונים)
ג'מיני 1

ג'מיני 1 (גם ג'מיני I; באנגלית: Gemini 1) הייתה המשימה הראשונה בתוכנית החלל ג'מיני של נאס"א. במשימה זו שוגרה חללית ג'מיני בלתי מאוישת באמצעות טיל השיגור טיטאן 2 למסלול סביב כדור הארץ לצורך בדיקות ראשוניות לקראת שיגורים מאוישים בשלבים הבאים של התוכנית. בדיקת יעילות רכב השיגור והתאמתו לחללית, לקראת המשימות הבאות. בדיקת שלמות המבנה של החללית ורכב השיגור. בדיקת מצבי החום השונים בזמן השיגור, של החללית ושל רכב השיגור. בדיקת היכולות של החללית ושל מערכת ההנחיה הקרקעית להוביל את החללית למסלול היקפי תקין. בדיקת מערכת איתור התקלות. הערכת התהליכים המבצעיים השיגור מוצלח של טיל השיגור ושל החללית. המשימה הסתיימה אחרי 3 הקפות. החללית התפוררה 3.5 ימים אחרי השיגור. כל המטרות הושגו. מדיה וקבצים בנושא ג'מיני 1 בוויקישיתוף מידע באתר של נאס"א
וייס

וייס או ווייס או ויס (Weiss) הוא שם משפחה שמקורו בגרמנית ומשמעו לבן. האם התכוונתם ל... חוקרים ומדענים: אדמונד וייס – אסטרונום אוסטרי אהוד ויס – פרופסור לארכאולוגיה בוטנית אייזיק הירש וייס – היסטוריון וחוקר התלמוד, מחבר "דור דור ודורשיו" ארוין וייס – דוקטור לרפואת שיניים, פרופסור בבית הספר לרפואת שיניים באוניברסיטת תל אביב, מיקרוביולוג, ממציא ויזם בריאן וייס – פסיכיאטר אמריקאי הלל ויס – פרופסור לספרות עברית חיים וייס – פרופסור לספרות כריסטיאן סמואל וייס – מינרלוג גרמני מאיר וייס – חוקר מקרא וחתן פרס ישראל למדעי היהדות רפאל ויס – בלשן וחוקר מקרא דוד הלבני (וייס) - חוקר תלמוד נודע, וחתן פרס ישראל מדינאים ופוליטיקאים: דניאלה וייס – מראשי גוש אמונים וראש המועצה המקומית קדומים פטר וייס (פוליטיקאי) – ראש המועצה האזורית, מועצה אזורית גזר שבח וייס – יושב ראש הכנסת ה-13 סופרים ומחזאים: ארנסט וייס – סופר יהודי אוסטרי שכתב בגרמנית. טרודי וייס-רוזמרין – סופרת ופעילה פמיניסטית מרגרט וייס – סופרת מדע בדיוני אמריקאית פטר וייס – מחזאי ואמן גרמני תמר וייס – סופרת, עורכת ועיתונאית ספורטאים: זוהר וייס – שחיין וטריאתלט ישראלי מקס וייס – שחמטאי יהודי-הונגרי ענת וייס – שחיינית ישראלית קרלו וייס – כדורגלן לוקסמבורגי רבנים: אבי וייס (רב) – רב אמריקאי, אורתודוקסי מודרני אשר וייס – רב חסידי ישראלי דב וייס – רב חסידי ישראלי, אחיו של הרב אשר וייס. יצחק אייזיק וייס (סבליאבה) – רב הונגרי יצחק אייזיק וייס – האדמו"ר השני מספינקא יצחק טוביה וייס – גאב"ד של העדה החרדית בירושלים יצחק יעקב וייס – גאב"ד העדה החרדית ירחמיאל ויס – ראש ישיבת ירושלים לצעירים ישראל וייס – הרב הראשי לצה"ל שחקנים: איציק וייס – שדרן רדיו ושחקן ישראלי אריך וייס – שמו האמיתי של הקוסם והפעלולן הארי הודיני מייקל ט. וייס – שחקן אמריקאי רייצ'ל וייס – שחקנית קולנוע, זוכת פרס האוסקר אישים אחרים: אבי וייס (עיתונאי) – עיתונאי, סופר וקצין משטרה אבי וייס (איש תקשורת) – מנכ"ל חברת החדשות של ערוץ 2. אחיו של דני וייס אייל וייס – מפקד יחידת דובדבן אלכס וייס – מעבד מוזיקלי דנה ויס – עיתונאית דני וייס – מנהל בתחום התרבות בישראל דורון וייס – סגן ראש השב"כ ויו"ר רכבת ישראל יוסי וייס – מנהל ישראלי יעקב וייס – חבר אצ"ל, מעולי הגרדום לאופולד וייס – יהודי שהתאסלם והפך לאיש דת ולדיפלומט פקיסטני סילביוס לאופולד וייס – מלחין גרמני עקיבא אריה ויס – אדריכל ומתכנן ערים, ממקימי שכונת אחוזת בית בית וייס – בית בפינת הרחובות רחוב הרצל ואחד העם בתל אביב, שהיה שייך לעקיבא אריה ויס רונית ויס ברקוביץ – במאית, תסריטאית ועורכת בלאו-וייס – תנועת נוער של יהודי גרמניה הר וייס – הר בקנדה וייספיש
איזון

האם התכוונתם ל... איזון בית-עבודה – מושג המתייחס למערכת האיזונים וסדר העדיפויות שבין קריירה מצד אחד, לבין חיי הפנאי ומשפחה מצד שני איזון עומסים – חלוקת עבודה בין מספר מחשבים על מנת להקל על עומס העבודה איזון אקולוגי – מצב בו מערכת אקולוגית נמצאת בשיווי משקל איזון (אלבום) – אלבום של חנן בן ארי כפר איזון – כפר טיפולי המיועד לצעירים שעברו משבר נפשי שיווי משקל מאזן
ג'מיני 2

ג'מיני 2 (גם ג'מיני II) הייתה המשימה השנייה בתוכנית החלל ג'מיני של נאס"א. במשימה זו שוגרה לחלל החללית ג'מיני 2 באמצעות טיל השיגור טיטאן 2, לצורך בדיקת מגני החום של החללית. יעד השיגור המקורי של החללית היה ה-9 בדצמבר 1964, אך באותו יום, לאחר הספירה לאחור, מערכת איתור התקלות של הטיל איתרה תקלות טכניות שנבעו מאיבוד לחץ הידראולי וכיבתה את מנועי הטיל. בדיקת מגני החום בזמן החזרה. בדיקת שלמות המבנה של החללית. בדיקת תפקוד המערכות של החללית. בדיקת תהליכי שיגור. בדיקת מערכת גיבוי הנחיה בזמן השיגור. בחינת תאי הדלק ומערכות התקשורת. בדיקה נוספת של יכולות השיגור של רכב-השיגור והתאמתו לחללית. אימון בקרי הטיסה. הכנה נוספת של צוותי הקרקע, לקראת משימות מאוישות. כל המטרות הושגו, למעט בחינת תאי הדלק; אלה נותקו לפני ההמראה. מדיה וקבצים בנושא ג'מיני 2 בוויקישיתוף מידע באתר של נאס"א
בלוטה אנדוקרינית

בלוטה אנדוקרינית או בלוטת הפרשה פנימית היא בלוטה שמייצרת הורמונים ומפרישה אותם ישירות אל מחזור הדם, שלא דרך צינור. הבלוטה האנדוקרינית מקורה בתאי אפיתל שהתפתחו אל תוך רקמת החיבור וניתקו משכבת האפיתל, ולאחר מכן נעטפו בנימים. הבלוטות האנדוקריניות שבגוף האדם הן: בלוטת יותרת המוח (היפופיזה), בלוטת האצטרובל, בלוטת התריס, בלוטת יותרת התריס, התימוס, יותרת הכליה, השחלות, האשכים, השליה והלבלב. הבלוטות האנדוקריניות לוקחות חלק בוויסות תהליכים, ריכוז חומרים ופעולות וויסות אחרות, והן גורמות להפעלה של רקמות או איברים מסוימים בגוף. ההורמונים שנוצרים בבלוטות אנדוקריניות מופקים, רובם ככולם, על ידי תאים מיוחדים הקיימים בשביל ליצור הורמונים ספציפיים אלו, דוגמת איי לנגרהנס בלבלב. הורמונים אלו יוצאים אל מחזור הדם דרך אקסוציטוזה, ומוסעים בדם עד שהם מגיעים אל תאי המטרה שלהם. בלוטות אנדוקריניות משתתפות כמעט בכל מערכות הגוף, והן נוטלות תפקיד חשוב בהומאוסטזיס של הגוף. תאי עצבים אינם נחשבים תאים אנדוקריניים או חלק מבלוטה אנדוקרינית משום שאינם מפיקים הורמונים אלא חומרים כימיים בשם נוירוטרנסמיטרים. לא כל התאים המפרישים חומרים נחשבים חלק מבלוטה אנדוקרינית (כמו בלוטות הזיעה או תאי הקיבה). בלוטה אקסוקרינית בלוטה אמפיקרינית ד"ר יעל קשתן, בלוטות ההפרשה הפנימית, באתר הספרייה הווירטואלית של מטח, מתוך תקליטור "חלונות אל גוף האדם: על האדם ובריאותו", 1998 בלוטות אנדוקריניות, דף שער בספרייה הלאומית בלוטות הפרשה פנימית במילון מונחי רפואה (תרצ"ט–תש"ט), באתר האקדמיה ללשון העברית ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
בלוטה אקסוקרינית

בלוטה אקסוקרינית (באנגלית: Exocrine gland, Duct gland) או בלוטת הפרשה חיצונית היא בלוטה המפרישה חומר דרך צינור אל חלל המצופה אפיתל, כלומר אל הסביבה החיצונית של הגוף או אל חללים שלהם פתחים כלפי חוץ. דוגמאות של בלוטות אקסוקריניות הן בלוטות הזיעה, בלוטות חלב ובלוטות הדמע. ההפרשה האקסוקרינית נחלקת לסוגים שונים לפי מבנה הבלוטה וצינורותיה: בלוטה פשוטה היא בלוטה שבה צינור ההפרשה משרת יחידת הפרשה אחת, ואילו בלוטה מורכבת היא בלוטה שבה הצינור מתפצל ומשרת מספר יחידות הפרשה נפרדות. בנוסף, גם האזור המפריש יכול להסתעף או להתקפל, ואז הבלוטה נקראת מסועפת (branched) או סלילית (coiled) בהתאם. כאשר האזור המפריש בבלוטה הוא גם כן בצורת צינור, הבלוטה נקראת צינורית (tubular), וכאשר הוא בצורת שק, הבלוטה נקראת אונית (acinar). כמו כן, בלוטות אקסוקריניות נחלקות לשלושה סוגים, לפי האופן בו החומר המופרש יוצא מן הבלוטה: בלוטות מרוקריניות (נקראות גם אקריניות) הן בלוטות המפרישות חלבונים או גליקופרוטאינים באקסוציטוזה. זהו אופן ההפרשה הנפוץ ביותר, וכך מופרשת הזיעה בעור. בלוטות אפוקריניות מפרישות את החומר המיועד להפרשה יחד עם חלק גדול מן התא, העטוף ממברנה ומכיל ציטופלזמה. כך מופרשת זיעה בבית השחי. בלוטות הולוקריניות מפרישות תאים שלמים עם החומר המיועד להפרשה. הפרשה זו מאפיינת בלוטות חלב. הבלוטות המרוקריניות נחלקות אף הן לשני סוגים: נסיוביות (סרוזיות) וריריות (מוקוזיות), לפי החלבונים והגליקופרוטאינים שהן מפרישות. בלוטות זיעה אפוקריניות ואקריניות בלוטות בוהין בלוטת ברטולין בלוטות ברונר בלוטות קאופר בלוטת הדמעות בלוטות קונלי בלוטות אבנר בלוטות אזופגל לבלב אקסוקריני בלוטות פראנקל תאים גאסטריים עיקריים בלוטת לושקה בלוטות גביע בלוטות הנלה בלוטות קראוס בלוטות ליברקון בלוטות ליטרה בלוטות חלב בלוטות מייבום מול בלוטות מונטגומרי בלוטות נבוט בלוטות בואומן תאי פאנט בלוטות גליי בלוטת מיצד האוזן הלוחיות על שם פייר בלוטת הערמונית בלוטות השוער בלוטת חלב (עור) בלוטות סקין בלוטות תת-לשוניות בלוטות תת-לסתיות בלוטות ובר בלוטות זייס בלוטה אנדוקרינית בלוטה אמפיקרינית ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ויס

האם התכוונתם ל... ויס (Vis, לשעבר ליסה) - האי שלידו נערכו הקרבות הימיים קרב ליסה (1811) וקרב ליסה (1866) וייס (Weiss) - אדם בעל שם משפחה שמקורו בגרמנית ראו גם ויש (Viss) - כפר בהונגריה
יוסל'ה

האם התכוונתם ל... פרשת יוסל'ה שוחמכר – פרשה בישראל שנקראה על שמו של הילד יוסל'ה שוחמכר יוסל'ה זיו – אמן דראג ישראלי יוסל'ה קמצן קדוש – אגדה יהודית מפורסמת יוסף (יוסל'ה) דרור – איש צבא ישראלי, מחלוצי יחידות הקומנדו הימי בתקופת המנדט יוסף (יוסל'ה) מרימוביץ' – כדורגלן ומאמן כדורגל ישראלי יוסף (יוסל'ה) רוזנבלט – חזן ומלחין הנחשב לאחד מגדולי החזנים בכל הזמנים
אייר מולדובה

אייר מולדובה הייתה חברת התעופה הלאומית של מולדובה. בסיסה הראשי של החברה היה בנמל התעופה של עיר הבירה קישינב. החברה הפעילה טיסות סדירות לצד טיסות שכר. יעדי הטיסות העיקריים שלה היו לרנקה, דובאי, וינה, פראג, פריז, אתונה, מילאנו, רומא, ורונה, טיוואַט, ליסבון, בוקרשט, סנט פטרסבורג, מדריד, איסטנבול, ולונדון. החברה נוסדה בשנת 1993 על בסיס החטיבה המקומית של חברת אארופלוט (חברת התעופה של ברית המועצות) במדינה. בשנת 2004 החברה הפכה לחברה ב- IATA ובשנת 2007 רשמה עלייה של 20% במספר הנוסעים. ביוני 2008 החליטה ממשלת מולדובה להפריט את חברת התעופה. בחודש מאי 2023 הודיעה ממשלת מולדובה שפג תוקף הרישיון של החברה והיא הפסיקה את פעילותה. צי המטוסים של החברה נכון למרץ 2023: במרץ 2018 הודיעה החברה על פתיחת קו בין נמל התעופה קישינב לנמל התעופה בן-גוריון. הקו החל לפעול ב-6 במאי של אותה השנה ופעל בתדירות של טיסה יומית עד לסגירת החברה. מדיה וקבצים בנושא אייר מולדובה בוויקישיתוף אתר האינטרנט הרשמי של אייר מולדובה (ברומנית) הצי של אייר מולדובה אייר מולדובה, ברשת החברתית אינסטגרם Air Moldova, eSky.md "Air Moldova fleet". Air Moldova, www.airmoldova.md
שקרן בריבוע

שקרן בריבוע (באנגלית: Big Fat Liar) הוא סרט קומדיה בבימויו של שון לוי שהופץ ב-2002, בכיכובם של פרנקי מוניז, פול ג'יאמטי ואמנדה ביינס (בהופעתה הקולנועית הראשונה). ג'ייסון שפרד (מוניז) הוא נער בן 14 שאוהב לשקר. הוא צריך לכתוב עבודה והוא כותב תסריט. ביום שהוא צריך להגיש את העבודה הוא שוכח את הדפים בלימוזינה שפגעה בו כשרכב על האופניים. בלימוזינה יש את מפיק הסרטים הידוע- מרטי וולף (ג'יאמטי) מרטי הוא יותר שקרן מג'ייסון והוא גונב לג'ייסון את התסריט ועושה את הסרט. ג'ייסון מחליט לנסוע להוליווד כדי להתמודד עם וולף שגנב לו את הסרט ואליו מצטרפת חברתו הטובה קיילי (ביינס). אתר האינטרנט הרשמי של שקרן בריבוע (באנגלית) "שקרן בריבוע", במסד הנתונים הקולנועיים IMDb (באנגלית) "שקרן בריבוע", באתר נטפליקס "שקרן בריבוע", באתר AllMovie (באנגלית) "שקרן בריבוע", באתר Rotten Tomatoes (באנגלית) "שקרן בריבוע", באתר Box Office Mojo (באנגלית) "שקרן בריבוע", באתר Metacritic (באנגלית) "שקרן בריבוע", באתר אידיבי "שקרן בריבוע", תסריט הסרט באתר Scripts.com (באנגלית) "שקרן בריבוע", באתר Hulu סרטים (באנגלית) "שקרן בריבוע", במסד הנתונים הקולנועיים KinoPoisk (ברוסית)
קונון

האם התכוונתם ל... קונון (איש אתונה) – מצביא אתונאי במלחמה הפלופונסית (431-404 לפנה"ס) קונון מסאמוס – אסטרונום ומתמטיקאי יווני בן המאה ה-3 לפנה"ס קונון (מיתוגרף) – פילולוג ומיתוגרף יווני מתקופת אוגוסטוס קיסר. קונון (אפיפיור) – אפיפיור בין השנים 686-687